PATVIRTINTA

VšĮ Anykščių r. sav. PSPC

direktoriaus 2024 m. gegužės 28 d.

įsakymu Nr. V-107

**VŠĮ ANYKŠČIŲ RAJONO SAVIVALDYBĖS PIRMINĖS SVEIKATOS PRIEŽIŪROS CENTRO**

**VIDINIO INFORMACIJOS APIE PAŽEIDIMUS TEIKIMO KANALO ĮDIEGIMO IR JO**

**FUNKCIONAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. VšĮ Anykščių r. sav. pirminės sveikatos priežiūros centro (toliau – Įstaiga) vidinio informacijos apie pažeidimus teikimo kanalo, įgyvendinant Lietuvos Respublikos pranešėjų apsaugos įstatymą, įdiegimo ir jų funkcionavimo tvarkos aprašas (toliau – Aprašas) nustato informacijos apie įstaigoje galimai rengiamų, daromų ar padarytų pažeidimų teikimo tvarką vidiniu kanalu, pranešimo vertinimo, sprendimų priėmimo ir asmenų, pateikusių informaciją apie pažeidimus, konfidencialumo užtikrinimo tvarką.
2. Informacija apie pažeidimus teikiama siekiant apsaugoti viešąjį interesą. Informacijos pateikimas siekiant apginti išskirtinai asmeninius interesus nelaikomas pranešimu.
3. Pagal Lietuvos Respublikos pranešėjų apsaugos įstatymą informacija apie pažeidimus teikiama dėl:
4. pavojaus visuomenės saugumui ar sveikatai, asmens gyvybei ar sveikatai;
5. pavojaus aplinkai;

3.3. kliudymo arba neteisėto poveikio teisėsaugos institucijų atliekamiems tyrimams ar
teismams vykdant teisingumą;

1. neteisėtos veiklos finansavimo;
2. neteisėto ar neskaidraus viešųjų lėšų ar turto naudojimo;
3. neteisėtu būdu įgyto turto;
4. padaryto pažeidimo padarinių slėpimo, trukdymo nustatyti padarinių mastą;
5. kitų pažeidimų.

4. **Sąvokos:**

4.1. **Pažeidimas** – įstaigoje galbūt rengiama, daroma ar padaryta nusikalstama veika,
administracinis nusižengimas, tarnybinis nusižengimas ar darbo pareigų pažeidimas, taip pat
šiurkštus privalomų profesinės etikos normų pažeidimas ar kitas grėsmę viešajam interesui keliantis
arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų
tarnybos, darbo santykių arba sutartinių santykių su šia įstaiga.

1. **Pranešėjas** – asmuo, kuris pateikia informaciją apie pažeidimą įstaigoje, su kuria jį sieja ar siejo tarnybos ar darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.), ir kurį kompetentinga institucija pripažįsta pranešėju.
2. **Pranešimas** – nustatytus formos reikalavimus atitinkantis kreipimasis į kompetentingą instituciją, kuriame pateikiama konkreti informacija apie pažeidimą, atitinkantį aukščiau išvardintus požymius.

4.4. **Vidinis informacijos apie pažeidimus teikimo kanalas** – įstaigoje nustatyta tvarka
sukurta ir taikoma informacijos apie pažeidimus šioje įstaigoje teikimo, tyrimo ir asmens
informavimo procedūra.

5. **Teisės aktai:**

1. Lietuvos Respublikos pranešėjų apsaugos įstatymas (2017 m. lapkričio 28 d. Nr. XIII-804);
2. Lietuvos Respublikos Vyriausybės 2018 m. lapkričio 14 d. nutarimas Nr. 1133 „Dėl Lietuvos Respublikos pranešėjų apsaugos įstatymo įgyvendinimo“.

**II SKYRIUS**

**INFORMACIJOS APIE PAŽEIDIMUS TEIKIMAS**

6. Asmuo, teikiantis informaciją apie pažeidimą, turi teisę ją pateikti užpildydamas
Vyriausybės nutarimu patvirtintą pranešimo apie pažeidimą formą (1 Priedas) arba laisvos formos
pranešimo formą, kurioje turi būti pateikta ši informacija:

6.1. kas, kada, kokiu būdu ir kokį pažeidimą rengiasi daryti, daro ar padarė ir pan.;

1. sužinojimo apie pažeidimą data ir aplinkybės;
2. savo vardas, pavardė, asmens kodas arba gimimo data, jeigu asmens kodo neturi, darbovietė, kiti kontaktiniai duomenys;
3. jei įmanoma, pateikiami bet kokie turimi dokumentai, duomenys ar informacija, atskleidžianti galimo pažeidimo požymius.

7. Asmuo, teikiantis informaciją apie pažeidimą, įstaigoje ją gali pateikti vienu iš būdų:

7.1. raštu, atsiunčiant pranešimą paštu (adresas: V. Kudirkos g. 1 Anykščiai) su žyma „KOMPETENTINGAM SUBJEKTUI ASMENIŠKAI“;

7.2. elektroniniu paštu, adresu pranesk@anykpspc.lt ;

7.3. asmeniškai, informuojant atsakingą asmenį ( toliau – kompetentingas subjektas ), atvykus į Anykščių PSPC, adresas V. Kudirkos g. 1 Anykščiai, darbo laiku;

7.4. pranešant apie galimą pažeidimą, rekomenduojama kartu pateikti užpildytą Pranešimo apie pažeidimo formą, nurodytą šio Aprašo 6 punkte.

8. Pranešimo formoje prašomi pateikti asmens duomenys reikalingi identifikuoti asmenį,
sprendžiant klausimą dėl pranešėjo statuso jam suteikimo ir yra saugomi ne trumpiau kaip 3 metus
nuo jų gavimo dienos.

**III SKYRIUS**

**INFORMACIJOS APIE PAŽEIDIMUS PRIĖMIMAS IR REGISTRAVIMAS**

9. Įstaigos vadovas įsakymu paskiria kompetentingą asmenį, kuris registruoja gautą pranešimą ir inicijuoja jo tyrimą.

10. Kompetentingas asmuo, įgyvendindamas Aprašo reikalavimus, atlieka šias funkcijas:

1. analizuoja ir tiria vidiniu kanalu gautą informaciją;
2. užtikrina įstaigos vidiniu kanalu informaciją pateikusio asmens konfidencialumą;
3. bendradarbiauja su įstaigos darbuotojais, padaliniais, kompetentingomis institucijomis, teikdamas ir (ar) gaudamas reikalingą informaciją;
4. renka ir kaupia nuasmenintus statistinius duomenis apie gautų pranešimų skaičių ir jų nagrinėjimo rezultatus;

10.5. atlieka kitas Pranešėjų apsaugos įstatyme ir |Vyriausybės nutarime nustatytas
funkcijas.

11. Kompetentingas asmuo, vykdydamas jam priskirtas funkcijas, turi teisę:

11.1. gauti reikalingą informaciją ir duomenis iš jam nepavaldžių įstaigos darbuotojų,
padalinių;

11.2. tirdamas vidiniu kanalu gautą informaciją apie pažeidimą priimti su tyrimo atlikimu
susijusius sprendimus, kurie yra privalomi visiems įstaigos darbuotojams ir padaliniams.

1. Informacija apie pažeidimą, gauta kitu elektroniniu paštu nei nurodyta šiame Apraše, neregistruojama ir nedelsiant persiunčiama nurodytu el. paštu. Šiame punkte nustatyta tvarka gauta ir persiųsta informacija apie pažeidimą nedelsiant turi būti ištrinta.
2. Kompetentingas asmuo užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jas galėtų susipažinti tik tokią teisę turintys ir informaciją apie pažeidimą nagrinėjantys asmenys.
3. Konfidencialumas užtikrinamas nepaisant gautos informacijos apie pažeidimą tyrimo rezultatų.
4. Kompetentingas asmuo, gavęs informaciją apie pažeidimą, ją pateikusiam asmeniui
3

pageidaujant, nedelsiant raštu informuoja šį asmenį apie informacijos gavimo faktą.

16. Įstaigos darbuotojai, kurie pagal atliekamas funkcijas turi prieigą prie asmens, teikiančio
informaciją apie pažeidimą, pateiktų duomenų arba gali sužinoti ją pateikusio asmens duomenis, yra
supažindinami su atsakomybe už Pranešėjų apsaugos įstatyme ir (ar) kituose teisės aktuose nustatytų

pranešėjų apsaugos reikalavimų pažeidimą, privalo pasirašyti konfidencialumo pasižadėjimą (2 Priedas) ir įsipareigoti neatskleisti tokios informacijos ar duomenų trečiosioms šalims.

17. Įstaigos darbuotojai, kuriems pagal atliekamas funkcijas tapo žinomi asmens, pateikusio
informaciją apie pažeidimą, asmens duomenys arba tokios informacijos turinys, privalo užtikrinti
minėtos informacijos ir asmens duomenų konfidencialumą tiek darbo metu, tiek po jo.

**IV SKYRIUS**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

1. Kompetentingas asmuo, vidiniu kanalu gavęs informaciją apie pažeidimą, nedelsdamas imasi ją vertinti.
2. Dėl vidiniu kanalu pateiktos informacijos apie pažeidimą kompetentingas asmuo priima vieną iš sprendimų:

19.1. nagrinėti pateiktą informaciją apie pažeidimą;

19.2. jei gauta informacija apie pažeidimą leidžia pagrįstai manyti, kad yra rengiama,
daroma ar padaryta nusikalstama veika, administracinis nusižengimas arba kitas pažeidimas, ne
vėliau kaip per dvi darbo dienas nuo šios informacijos gavimo dienos, persiųsti gautą informaciją
apie pažeidimą institucijai, įgaliotai tirti tokį pažeidimą, be asmens, pateikusio informaciją, sutikimo
ir apie tai jį informuoti;

19.3. nenagrinėti gautos informacijos apie pažeidimą, jei:

19.3.1. įvertinus nustatoma, kad pateikta informacija apie pažeidimą neatitinka Pranešėjų
apsaugos įstatymo nuostatų;

19.3.2. informacija apie pažeidimą grindžiama akivaizdžiai tikrovės neatitinkančia
informacija;

19.3.3. pateikta informacija apie pažeidimą yra išnagrinėta arba nagrinėjama.

1. Kompetentingas asmuo per 5 darbo dienas nuo informacijos apie pažeidimą gavimo dienos raštu informuoja asmenį, pateikusį informaciją, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas.
2. Kompetentingas asmuo, baigęs nagrinėti informaciją, nedelsiant raštu informuoja asmenį, pateikusį informaciją, apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką.

22. Nustatęs pažeidimo faktą, kompetentingas asmuo informuoja asmenį, pateikusį
informaciją apie pažeidimą, apie atsakomybę taikytą pažeidėjams.

23. Jei asmuo, pateikęs informaciją apie pažeidimą, negavo atsakymo arba įstaigoje nebuvo
imtasi veiksmų, reaguojant į pateiktą informaciją, jis, vadovaudamasis Pranešėjų apsaugos įstatymu,
turi teisę kreiptis į kompetentingą instituciją – Lietuvos Respublikos prokuratūrą ir jai pateikti
pranešimą apie pažeidimą.

**V SKYRIUS**

**BAIGIAMOSIOS NUOSTATOS**

24. Asmuo, pateikęs informaciją apie pažeidimą, dėl jam galimo ar daromo neigiamo
poveikio, susijusio su informacijos pateikimo faktu, gali konsultuotis su kompetentingu asmeniu dėl
savo teisių gynimo būdų ar priemonių, taip pat vadovaudamasis Pranešėjų apsaugos įstatymu, gali
pranešimu kreiptis į kompetentingą instituciją dėl jo pripažinimo pranešėju.

1. Žinomai melagingą informaciją pateikęs arba profesinę paslaptį atskleidęs asmuo atsako

4

teisės aktų nustatyta tvarka.

1. Dokumentai, susiję su Aprašo įgyvendinimu, saugomi Lietuvos Respublikos dokumentų ir archyvų įstatymo nustatyta tvarka.

27. Visi įstaigos darbuotojai su Aprašu supažindinami įstaigoje nustatyta informacijos
perdavimo tvarka.

1. Asmenys, pažeidę Aprašo reikalavimus, atsako teisės aktų nustatyta tvarka.
2. Aprašas skelbiamas įstaigos internetinėje svetainėje, adresu: [www.anykpspc.lt](http://www.anykpspc.lt/)

Parengė:

Kineziterapeutė

Gintarė Malakė

2024-05-28

5

Vidinių informacijos apie pažeidimus teikimo kanalų įdiegimo ir jų

funkcionavimo užtikrinimo tvarkos aprašo

1 priedas

**(Pranešimo apie pažeidimą forma) PRANEŠIMAS APIE PAŽEIDIMĄ**

20 \_\_\_ m. \_\_\_ d.

(vieta)

|  |
| --- |
| Asmens, pranešančio informaciją apie pažeidimą, duomenys |
| Vardas, pavardė |  |
| Asmens kodas arba gimimo data, jeigu asmens kodo neturi |  |
| Darbovietė (su įstaiga siejantys ar sieję tarnybos, darbo ar sutartiniai santykiai) |  |
| Pareigos |  |
| Telefono Nr. (pastabos dėl susisiekimo) |  |
| Asmeninis el. paštas arba gyvenamosios vietos adresas |  |
| Informacija apie pažeidimą |
| 1. Apie kokį pažeidimą pranešate? Kokio pobūdžio tai pažeidimas? |
| 2. Kas padarė šį pažeidimą? Kokie galėjo būti asmens motyvai darant pažeidimą? |
| 3. Pažeidimo padarymo vieta, laikas. |
| Duomenys apie pažeidimą padariusį asmenį ar asmenis |
| Vardas, pavardė |  |
| Darbovietė |  |
| Pareigos |  |
| 4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite juos. |

6

5. Ar yra kitų pažeidimo liudininkų? Jei taip, pateikite jų kontaktinius duomenis.

Duomenys apie pažeidimo liudininką ar liudininkus

Vardas, pavardė

Pareigos

Darbovietė

Telefono Nr.

El. paštas

6. Kada pažeidimas buvo padarytas ir kada apie jį sužinojote arba jį pastebėjote?

7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą.

8. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.

9. Papildomos pastabos ir komentarai.

□ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.

Data

Parašas

7

Vidinių informacijos apie pažeidimus teikimo kanalų įdiegimo ir jų

funkcionavimo užtikrinimo tvarkos aprašo

2 priedas

**KONFIDENCIALUMO PASIŽADĖJIMAS**

data

Aš ,

vardas, pavardė

1. Suprantu, kad vykdydamas savo pareigas VšĮ Anykščių r. sav. pirminės asmens sveikatos priežiūros centre, turėsiu prieigą prie informacijos apie asmenis, kuriems vadovaujantis Lietuvos Respublikos Pranešėjų apsaugos įstatymu (toliau – Įstatymas) taikomas reikalavimas užtikrinti konfidencialumą. Ši informacija Lietuvos Respublikos įstatymų nustatyta tvarka gali būti atskleista tik įgaliotiems asmenims ar institucijoms.
2. Žinau, kad konfidencialią informaciją sudaro asmens, Įstatymo nustatyta tvarka pateikusio informaciją apie pažeidimą, duomenys ir kita tiesiogiai ar netiesiogiai identifikuoti leidžianti informacija.
3. Pasižadu užtikrinti konfidencialumą ir neatskleisti, neperduoti informacijos, pagal Įstatymą laikomos konfidencialia nė vienam asmeniui, kuris nėra įgaliotas naudotis šia informacija tiek įstaigos viduje, tiek už jos ribų. Taip pat pasižadu pranešti įstaigos vadovui apie bet kokią pastebėtą ar sužinotą informaciją, kuri gali kelti grėsmę tokios informacijos saugumui ir konfidencialumui.
4. Suprantu, kad šis pasižadėjimas galios visą mano darbo galiojimo laiką įstaigoje ir baigus galioti darbo santykiams.
5. Esu susipažinęs su Įstatyme ir kituose teisės aktose nustatytais pranešėjų apsaugos reikalavimais.
6. Esu įspėtas, kad už šio pasižadėjimo nesilaikymą ir Įstatymo pažeidimą turėsiu atsakyti pagal Lietuvos Respublikos įstatymus.

Parašas

Vardas, pavardė